Document ID: 31973R3539

NEUVOSTON ASETUS (ETY) N:o 3539/73,
annettu 18 päivänä joulukuuta 1973,
muiden kuin kaupallisten pikkulähetyksinä lähetettävien asetuksen (ETY) N:o 1059/69 soveltamisalaan kuuluvien maataloustuotteiden ja tavaroiden tuonnista kannettavasta maksusta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 ja 235 artiklan,
ottaa huomioon 22 päivänä tammikuuta 1972 allekirjoitetun sopimuksen uusien jäsenvaltioiden liittymisestä Euroopan talousyhteisöön ja Euroopan ydinenergiayhteisöön(1), ja erityisesti siihen liitetyn asiakirjan 62 artiklan 1 kohdan,
ottaa huomioon komission ehdotuksen,
ottaa huomioon Euroopan parlamentin lausunnon,
sekä katsoo, että
kiinteää tullia, joka on 10 prosenttia tullattavan tavaran arvosta, sovelletaan pikkulähetyksinä yksityishenkilöille lähetettäviin muihin kuin kaupallisina pidettyihin tavaroihin, jos asianomainen ei pyydä tavanomaisen maksun soveltamista, 28 kesäkuuta 1968 annetun neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 2260/73(3), liitteessä olevan yhteisen tullitariffin johdantomääräysten II B osaston mukaisesti,
on osoittautunut hyödylliseksi ja mahdolliseksi, ilman että vaarannetaan yhteisen maatalouspolitiikan tavoitteet, kantaa samojen yksityiskohtaisten sääntöjen mukaan kaikkia muita maksuja tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 28 päivänä toukokuuta 1969 annetussa neuvoston asetuksessa (ETY) N:o 1059/69(4), sellaisena kuin se on viimeksi muutettuna asetuksella (ETY) N:o 1491/73(5), säädettyyn kauppajärjestelmään kuuluvien maataloustuotteiden sekä tiettyjen tavaroiden tuonnista, ja
sama toimi voi aiheuttaa useiden eri maksujen kantamisen; on osoittautunut tarpeelliseksi soveltaa yhtenäistä kiinteää maksua kaikkiin näihin maksuihin, jotta kiinteän maksun järjestelmä saavuttaisi tavoitteensa,
ON ANTANUT TÄMÄN ASETUKSEN:
1 artikla
1. Yhteisen tullitariffin ennakkomääräysten II B osaston 2 kohdassa tarkoitettuihin, asetuksen (ETY) N:o 950/68 liitteessä oleviin muihin kuin kaupallisiin pikkulähetyksiin sovelletaan mainitun II B osaston 1 kohdassa määrättyä kiinteää maksua kaikkien yhteisen maatalouspolitiikan mukaisesti säädettyjen tuontimaksujen ja asetuksen (ETY) N:o 1059/69 soveltamisalaan kuuluville tavaroille säädettyjen tuontimaksujen asemesta.
2. Kun samaan toimeen sovelletaan useita eri maksuja, 1 kohdassa tarkoitettu kiinteä maksu kannetaan näiden maksujen kokonaisuudesta.
3. Kuitenkaan 1 kohtaa ei sovelleta, kun lähetyksen vastaanottaja on ennen kiinteän maksun mukaisen tuontimaksun kantamista pyytänyt, että tuotteisiin tai tavaroihin sovelletaan niistä kannettavia tuontimaksuja.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 1973.

Labels: 12
3
6